Diari Oficial de la Generalitat Valenciana


Sumari del DOGV 8347, del 26-07-2018 (2018/7388)

RESOLUCIÓ de 24 de juliol de 2018, de la Direcció General d'Universitat, Investigació i Ciència, per la qual s'adjudiquen i deneguen les beques per a la realització d'estudis universitaris durant el curs acadèmic 2017-2018 en les universitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7388


Data del document
:   24-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de juliol de 2018, de la Direcció General d'Universitat, Investigació i Ciència, per la qual s'adjudiquen i deneguen les beques per a la realització d'estudis universitaris durant el curs acadèmic 2017-2018 en les universitats de la Comunitat Valenciana. [2018/7388]  
En compliment de l'article 27 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana (DOGV 7805, 14.06.2016), i de l'apartat vint-i-huit de la Resolució de 14 de desembre de 2017, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2017-2018 en les universitats de la Comunitat Valenciana (DOGV 8195, 21.12.2017), i a la vista de les propostes efectuades per les comissions de selecció, per delegació del conseller d'Educació, Investigació, Cultura i Esport, resolc:  
  
  
Primer  
Vistes les propostes de les comissions de selecció de les universitats en les quals s'estableix la relació d'alumnat proposat per a la concessió o la denegació, acompanyada d'un resum econòmic amb l'import global de les beques que es proposa concedir, es constata que aquest import global de beques proposades per a la concessió supera l'import global màxim de 3.500.000 euros previst en l'apartat 3r de la Resolució de 14 de desembre de 2017, per la qual cosa la Subdirecció General d'Universitat, Investigació i Ciència, com a òrgan instructor del procediment, procedeix a aplicar els criteris de valoració i adjudicació establits en l'apartat cinqué de la resolució de convocatòria, on s'estableix:  
  
5.1. «Les beques es concediran en règim de concurrència competitiva. En el cas que l'import de les beques proposades per a la concessió superara l'import global màxim previst en aquesta convocatòria, aquestes beques s'adjudicaran, en primer lloc, per als crèdits matriculats en primera matrícula i, si n'hi ha prou crèdit, es passarà a adjudicar les beques per als crèdits matriculats en segona matrícula.»  
5.2. «Les beques es concediran en ordre descendent, d'acord amb la nota mitjana obtinguda en el curs acadèmic anterior o últim realitzat per l'alumnat proposat per a la concessió. En aquest supòsit les beques s'adjudicaran fins que s'esgote l'import global màxim abans indicat, i quedarà exclòs de la beca l'alumnat amb una mitjana inferior a la de l'alumne o alumnes en què s'esgote aquest import global màxim. En cas d'empat tindrà preferència el sexe infrarepresentat en la titulació en què s'hagen matriculat; si l'empat persisteix, tindrà preferència la renda més baixa.»  
Una vegada aplicats els esmentats criteris de valoració i adjudicació, l'òrgan instructor eleva a la Direcció General d'Universitat, Investigació i Ciència l'informe corresponent, al costat de les propostes de les comissions de selecció de les universitats.  
  
Segon  
Realitzada l'ordenació per nota mitjana, d'acord amb el que s'estableix en el resolc primer, es procedeix a adjudicar les beques tal com es detalla a continuació:  
1. Concedir per un import de 3.159.558,93 ?, sense superar l'import global màxim de 3.500.000 - (tres milions cinc-cents mil euros), la beca per a la realització d'estudis universitaris durant el curs acadèmic 2017/2018 en les universitats de la Comunitat Valenciana a tot l'alumnat proposat per a la concessió per als crèdits matriculats en primera matrícula.  
2. Concedir per un import de 340.256,65 - la beca per a la realització d'estudis universitaris durant el curs acadèmic 2017/2018 en les universitats de la Comunitat Valenciana a l'alumnat proposat per a la concessió per als crèdits matriculats en segona matrícula amb una nota mitjana igual o superior a 6,06 punts, i denegar la beca per a segona matrícula a tot l'alumnat amb una nota mitjana inferior a 6,06 punts.  
  
Tercer  
D'acord amb el que s'estableix en els apartats anteriors, s'ordena la publicació de la present resolució en el Diari Oficial de la Generalitat Valenciana, juntament amb les relacions de sol·licitants a qui es concedeix o es denega la subvenció, distribuïts de la següent manera:  
3.1. Annex I. Beques concedides  
3.1.1. Annex I A): Alumnat beneficiari de la beca per als crèdits matriculats en primera matrícula.  
3.1.2. Annex I B): Alumnat beneficiari de la beca per als crèdits matriculats en segona matrícula.  
3.2. Annex II. Beques denegades.  
3.2.1. Annex II A): Alumnat al qual es denega la beca per als crèdits matriculats en primera matrícula.  
3.2.2. Annex II B): Alumnat al qual es denega la beca per als crèdits matriculats en segona matrícula.  
  
Quart  
Abonar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte que procedisquen a compensar-les, d'acord amb el que s'estableix en l'article 28 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques, en la quantia següent:  
  
 1a matrícula 2a matrícula TOTAL  
Universitat de València-Estudi General 1.255.140,35 - 114.430,67 - 1.369.571,02 -  
Universitat Politècnica de València 545.563,05 - 80.454,55 - 626.017,60 -  
Universitat d'Alacant 710.715,00 - 78.650,28 - 789.365,28 -  
Universitat Jaume I de Castelló 364.409,68 - 35.065,89 - 399.475,57 -  
Universitat Miguel Hernández d'Elx 275.371,65 - 29.564,86 - 304.936,51 -  
TOTAL 3.151.199,73 - 338.166,25 - 3.489.365,98 -  
  
  
Cinqué  
Abonar a les universitats privades de la Comunitat Valenciana que figuren a continuació l'import de les beques, en concepte de despeses de matrícula, dels alumnes beneficiaris de les ajudes convocades mitjançant la Resolució de 14 de desembre de 2017, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2017-2018, d'acord amb el que s'estableix en l'apartat segon, punt 3, d'aquesta resolució, en la quantia següent:  
  
 1a matrícula 2a matrícula TOTAL  
Universitat Cardenal Herrera-CEU 3.358,80 - 0,00 - 3.358,80 -  
Univ. Catòlica de València Sant Vicent Màrtir 5.000,40 - 2.090,40 - 7.090,80 -  
TOTAL 8.359,20 - 2.090,40 - 10.449,60 -  
  
  
Les universitats privades de la Comunitat Valenciana procediran a transferir a l'alumnat beneficiari de la beca la quantia determinada en l'annex I de la present resolució, d'acord amb l'article 29.2 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana.  
  
  
Sisé  
Aquestes ajudes s'adjudiquen amb càrrec a l'aplicació pressupostària 87.26.77.216.92.9, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2018, dotada amb un import global de 52.101.573,00 euros.  
L'import de les beques concedides per aquesta resolució ascendeix a 3.499.815,58 ?.  
  
Seté  
La relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport, indicada a continuació:   
http://www.ceice.gva.es/web/universitat/beques-de-estudis-universitaris  
  
Huité  
Aquesta resolució produirà efectes des del moment de la signatura.  
  
Contra la present resolució, que posa fi a la via administrativa, es podrà interposar amb caràcter potestatiu un recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà que siga publicada en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà presentar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà que siga publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de juliol de 2018.- La directora general d'Universitat, Investigació i Ciència: Josefina Bueno Alonso.